Astrónomu

Un astrónomu o astrónoma ye un científicu cuya área d'investigación ye l'astronomía.

Considérase l'entamu de l'astronomía na antigua Babilonia polos sos sacerdotes. Estudios recientes de los grabaos babilonios amuesen la conocencia estremadamente precisa que teníen del so cielu nocturnu. Siguiendo a los babilonios, los exipcianos tamién ponien especial procuru na observación del cielu.

La combinación de les interpretaciones relixoses del cielu, como lliendes y mitos, conducen a una dualidá que güei nós identificamos como astroloxía. Ye importante tener en cuenta qu'enantes de 1750 aproximadamente, nun s'estremaba ente astronomía y astroloxía.

A diferencia de la más de científicos, los astrónomos nun pueen remanar direutamente los oxetos qu'estudien, y han facer usu de detallaes observaciones pa les sos descubriciones. Xeneralmente, los astrónomos usen telescopios y otros instrumentos ópticos pa les sos observaciones.

 Ver tamién 
 Astronomía amateur
 Llista d'astrónomos

 Referencies 

 Enllaces esternos 

Categoría:Astronomía